XLVIII. CSALÁD. POSZÁTAFÉLÉK. 755 



s ott — akár valami ülőn — összetördeli őket ; ilyen helyeken nagy számú 

 csigaház bizonyítja hasznos működését. Rovartáplálékát nemcsak a föld 

 színéről szedegeti, hanem csőrével felforgatja a száraz, rothadó leveleket 

 s az alattuk rejtőzködő « férgeket* is elemészti. A hol a rigók bőven 

 találnak eleséget, a csalit, a földszine a szó szoros értelmében fel van 

 túrva. A pozsonyi Dunaligetekben láttam ezt a munkájukat, melyben az 

 énekes rigóval a fenyőrigók és szőlőrigók is versenyeztek s nagy területeken 

 valóban áldásos tevékenységet fejtettek ki. Szaporaságuk, kitűnő énekök, 

 az erdőt és fát, rétet és gyepet rongáló alsóbbrendű állatok hatásos 

 pusztítása, a bogyós bokrok terjesztése : mind meg annyi érdeme rigóink- 

 nak — s rokonainak is — melylyel szemben azt a kis bűnüket, hogy 

 őszszel a szőlőket is csipegetik, már csak azért is megbocsájthatjuk 

 nekik, mert hiszen nem sok fáradsággal elriaszthatjuk őket a szőlős 

 területekről. Méltán rosszul esik annak tudata, hogy ezt a madarat is 

 igen nagy számban fogdossák az olaszok; sőt akaratlanul a mi fenyves- 

 madárfogóink is nem egyszer tőrbe kerítik. 



A rigók mind kiválóan hasznos, kíméletre méltó madarak s gazda- 

 ságunk nagyon megérezné az ö hiányukat. 



155. NEM: 



KÖVIRIGÓ. 



MONTICOLA Boie. 1822. 



Egészben rigóalakúak, eltérnek azonban az előbbi nemtől, a men- 

 nyiben ivar szerint szinezetők lényegesen különbözik, s rajzolatjuk, nem- 

 különben kékes, hamvas és rozsdás színeik, valamint életmódjuk tekin- 

 tetében is, a következő nemekhez állanak közel. Sziklás, köves, gyéren 

 fásított helyeken tartózkodnak. 



A KÖVIRIGÓ. 



Monticola saxatUis (L.) i766. 



[Turdus saxatilis L. — Saxicola montana Kogh. — Sylvia saxatilis Savi. — 

 Petrocincla saxatilis Víg. — Petrocossyphus saxatilis Boie. — P. polyglottus Brhm. — 

 Petrocíchla saxatilis Keys. & Blas.] 



Népies nevei: körösztös veréb (Veszprémm.) ; sziklarigó; kövi 

 rigó (Erdély). 



95* 



